**ใบความรู้ที่ 13**

**เรื่อง จริยธรรมคอมพิวเตอร์**

***1. จริยธรรมคอมพิวเตอร์***

จริยธรรม หมายถึง "หลักศีลธรรมจรรยาที่กำหนดขึ้นเพื่อใช้เป็นแนวทางปฏิบัติ หรือควบคุมการใช้ระบบคอมพิวเตอร์และสารสนเทศ" หรือ เป็นหลักเกณฑ์ที่ประชาชนตกลงร่วมกันเพื่อใช้เป็นแนวทางในการปฏิบัติร่วมกัน สำหรับตัวอย่างของการกระทำที่ยอมรับกันโดยทั่วไปว่าเป็นการกระทำที่ผิดจริยธรรม

***2. ตัวอย่างการกระทำผิดที่จัดว่าผิดจริยธรรม***

ตัวอย่างของการกระทำที่ยอมรับกันโดยทั่วไปว่าเป็นการกระทำที่ผิดจริยธรรม เช่น

* การใช้คอมพิวเตอร์ทำร้ายผู้อื่นให้เกิดความเสียหายหรือก่อความรำราญ เช่น การนำภาพหรือข้อมูลส่วนตัวของบุคคลไปลงบนอินเตอร์เน็ตโดยไม่ได้รับอนุญาต
* การใช้คอมพิวเตอร์ในการขโมยข้อมูล
* การเข้าถึงข้อมูลหรือคอมพิวเตอร์ของบุคคลอื่นโดยไม่ได้รับอนุญาต
* การละเมิดลิขสิทธิ์

***3. ทรัพย์สินทางปัญญา***

 ทรัพย์สินทางปัญญา คือ สิ่งประดิษฐ์ ข้าวของ เครื่องใช้ต่างๆที่มนุษย์สร้างขึ้น เช่น คอมพิวเตอร์ เครื่องคิดเลข ตู้เย็น อาคาร รถยนต์ เป็นต้น สามารถแยกประเภทตามลักษณะผลงานได้ เช่น ลิขสิทธิ์ (Copyright) สิทธิบัตร (patent) เครื่องหมายการค้า (Trademark) เป็นต้น

**3.1 ลิขสิทธิ์ (Copyright)**

ลิขสิทธิ์ (Copyright) หมายถึง งานหรือความคิดสร้างสรรค์ในงานประเภทต่างๆ ได้แก่

1. งานวรรณกรรม เช่น หนังสือ จุลสาร สิ่งเขียน สิ่งพิมพ์ คำปราศัย รวมถึงโปรแกรมคอมพิวเตอร์ด้วย

2. งานนาฎกรรม เช่น งานที่เกี่ยวกับการรำ การเต้น การแสดงประกอบเรื่องราว รวมถึงการแสดงโดยวิธีใบ้

3. งานศิลปกรรม เช่น งานจิตรกรรม งานประติมากรรม ภาพพิมพ์ งานสถาปัตยกรรม ภาพถ่าย ภาพประกอบ หรือสร้างสรรค์รูปทรง สามมิติ เกี่ยวกับภูมิประเทศหรือวิทยาศาสตร์

4. งานดนตรีกรรม เช่น คำร้อง ทำนอง การเรียบเรียงเสียงประสานรวมถึงโน๊ตเพลงที่ได้แยกและเรียบเรียงเสียงประสานแล้ว

5. งานโสตทัศนวัสดุ เช่น วิดีโอเทป แผ่นเลเซอร์ดิสก์ที่บันทึกข้อมูลซึ่งประกอบด้วยลำดับของภาพและเสียงอันสามารถที่นำมาเล่นซ้ำได้อีก

6. งานภาพยนต์ เช่น ภาพยนต์ รวมทั้งเสียงประกอบของภาพยนต์นั้นด้วย (ถ้ามี)

7. งานสิ่งบันทึกเสียง เช่น เทปเพลง แผ่นคอมแพ็คดิสก์ที่บันทึกข้อมูลเสียง ทั้งนี้ไม่รวมถึงเสียงประกอบภาพยนต์ หรือเสียงประกอบโสตทัศนวัสดุ

8. งานแพร่เสียงแพร่ภาพ เช่น การกระจายเสียงทางวิทยุ หรือการแพร่เสียงหรือภาพทางสถานีโทรทัศน์

9. ผลงานความคิดสร้างสรรค์ด้านอื่นๆ ได้แก่ ผลงานด้านวรรณคดี วิทยาศาสตร์ เป็นต้น

**อายุการคุ้มครอง**

โดยทั่วๆไป การคุ้มครองลิขสิทธิ์จะมีผลเกิดขึ้นโดยทันทีที่มีการสร้างสรรค์ผลงาน โดยความคุ้มครองนี้จะคุ้มครองตลอดอายุของผู้สร้างสรรค์ และจะคุ้มครองต่อไปอีก 50 ปี นับแต่ผู้สร้างสรรค์เสียชีวิต หากแต่มีงานบางประเภทที่จะมีอายุการคุ้มครองแตกต่างกัน ดังนั้น อายุการคุ้มครองสามารถแยกได้โดยสรุป ดังนี้

1. งานทั่วๆไป ลิขสิทธิ์จะมีอยุ่ตลอดอายุสร้างสรรค์ และจะมีต่อไปอีก 50 ปี นับแต่ผู้สร้างสรรค์ถึงแก่ความตาย กรณีที่นิติบุคคลเป็นผู้สร้างสรรค์ลิขสิทธิ์จะมีอายุ 50 ปี นับแต่ได้สร้างสรรค์งานนั้นขึ้น กรณีที่ผู้สร้างสรรค์ใช้นามแฝง หรือไม่ปรากฎชื่อผู้สร้างสรรค์ลิขสิทธิ์มีอายุ 50 ปี นับแต่ได้สร้างสรรค์งานนั้นขึ้น

2. งานภาพถ่าย โสตทัศนวัสดุ ภาพยนต์ สิ่งบันทึกเสียง หรืองานแพร่ภาพ ลิขสิทธิ์อายุ 50 ปีนับแต่ได้สร้างสรรค์งานนั้นขึ้น

3. งานที่สร้างสรรค์โดยการจ้างหรือตามคำสั่งของกระทรวง ทบวง กรม หรือหน่วยงานอื่นใดของรัฐให้มีอายุ 50 ปี นับแต่ได้สร้างสรรค์งานนั้นขึ้น

4. งานศิลปประยุกต์ ลิขสิทธิ์มีอายุ 25 ปี นับแต่ได้สร้างสรรค์งานนั้นขึ้น

**3.2 สิทธิบัตร (Patent)**

สิทธิบัตร (Patent) หมายถึง หนังสือสำคัญที่รัฐออกให้เพื่อคุ้มครองการประดิษฐ์คิดค้นหรือการออกแบบผลิตภัณฑ์ ที่มีลักษณะตามที่กำหนดในกฎหมาย กฎกระทรวง และระเบียบว่าด้วยสิทธิบัตร พ.ศ. 2522 เป็นทรัพย์สินทางปัญญาประเภทหนึ่ง ที่เกี่ยวกับการประดิษฐ์คิดค้นหรือการออกแบบ เพื่อให้ได้สิ่งของ, เครื่องใช้หรือสิ่งอำนวยความสะดวกต่างๆที่เราใช้กันอยู่ในชีวิตประจำวัน

***ตัวอย่าง*** การจดสิทธิบัตรเครื่องยนต์เติมอากาศหรือกังหันน้ำชัยพัฒนา ของพระบาทสมเด็จพระบาทพระเจ้าอยู่หัวภูมิพลอดุลยเดชมหาราช

 

****

**3.3 เครื่องหมายการค้า (Trademark)**

เครื่องหมายการค้า (Trademark) เป็นเครื่องหมายที่ใช้แสดงว่าสินค้านั้นๆเป็นของเจ้าของเครื่องหมายการค้า หรือผู้ผลิต ซึ่งจะต้องจดทะเบียนต่อกรมทรัพย์สินทางปัญญา กระทรวงพาณิชย์

เครื่องหมายการค้าต้องมีลักษณะบ่งเฉพาะ หรือหมายถึงลักษณะที่ทำให้ประชาชนหรือผู้ใช้สินค้าทราบและเข้าใจว่าสินค้านั้นแตกต่างกันอย่างไร แล้วยังบ่งบอกถึงแหล่งกำเนิดของสินค้าและความเป็นเจ้าของอีกด้วย

พระราชบัญญัติเครื่องหมายการค้าให้ความคุ้มครองเครื่องหมายต่างๆ ได้แก่

* เครื่องหมายการค้า เป็นเครื่องหมายที่เกี่ยวข้องกับสินค้า เช่น

![asus_logo[1](1).jpg]() 

* เครื่องหมายบริการ เป็นเครื่องหมายที่เกี่ยวข้องกับการบริการ เช่น

 

* เครื่องหมายรับรอง เป็นเครื่องหมายที่เจ้าของเครื่องหมายรับรองเกี่ยวแหล่งกำเนิด ส่วนประกอบ วิธีการผลิตคุณภาพ หรือคุณลักษณะอื่นใดของสินค้าหรือบริการนั้นๆ เช่น

 

* เครื่องหมายร่วม เป็นเครื่องหมายการค้าหรือบริการที่ใช้ในกลุ่มเดียวกัน เช่น บริษัทขนาดใหญ่ที่มีบริษัทในเครือที่ใช้เครื่องหมายเดียวกัน สหกรณ์ สหภาพ เป็นต้น



เครื่องหมายการค้าที่จดทะเบียนแล้ว จะมีอายุการคุ้มครอง 50 ปี นับตั้งแต่วันที่ยื่นขอจดทะเบียน และต่ออายุได้คราวละ 10 ปี